**Visare**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Joc șotron la miezul nopții cu-o mumie egipteană

Este vis sau e aievea? Simt miros de smirnă arsă

Lângă mine, fără straie, nefiresc de pămînteană

O copilă cu păr roșu frumusețea își revarsă.

Râde în mirajul nopții, aruncând săgeți de ceară

Ochii vineți și-i rotește peste zarea-întunecată

Cântul ei pătrunde-n mine, mă străpunge ca o gheară

Visu'mi spune că sunt vie dar copila este moartă..

Hieroglife fără noimă îi apar sub talpa-i goală

Dănțuie în umbra lunii presărând stele-n cărare

Încât mumia vrăjită mi se cuibărește-n poală

Iar eu, fără să-mi dau seama, îi șterg praful pe spinare.

Mintea mea încețoșată de magie..se revoltă

Din crâmpeie de imagini o icoană plămădește

Maica Domnului mi-apare și-mi zâmbește dezinvoltă

Saruntandu-mă cu zorii, din visare mă trezește!

23.02.2020

Focșani